12 (skaičius)
12 (dvylika) – natūralusis skaičius, einantis tarp 11 ir 13. Kaip teigiama, skaičius 12 turi daug sąsajų su dangumi, pvz., 12 mėnesių, 12 Zodiako ženklų (astrologija turi ir 12 specialių dangaus sektorių. Pasak astrologų, zonos apibūdina ir lemia specifinius charakterio bruožus, asmenybės bruožus ir žmogaus likimą. Pastarieji dangiškieji ekliptikos sektoriai vadinami Saulės ir Mėnulio namais ir yra susiję su ekliptikoje esančiai žvaigždynais bei jų daroma įtaką) ir pan., be to, senovėje buvo išskiriama 12 pagrindinių šiaurinių ir 12 pagrindinių pietinių žvaigždžių. Po 12 paros valandų priskiriamos atitinkamai dienos ir nakties metui. Skaičius 12 neretai sutinkamas Biblijoje, tiek Senajame, tiek Naujajame Testamente. Minima 12 Izraelio genčių, 12 Jėzaus mokinių. Kai kuriose kultūrose naudota dvyliktainė skaičiavimo sistema.